1341.

Godina **1341** (**[[Rimske brojke|MCCCXLI]]**) bila je redovna godina koja počinje u ponedjeljak u julijanskom kalendaru (1. januar/siječnja).

## Događaji
### Januar/Siječanj &ndash; Mart/Ožujak
* 4. 2. - Hrvatski ban Mikac Mihaljević daje svom četvrtom sinu grad Novigrad, *castrum Wywar*, "za volju mira" (dan. Hanigovský hrad na sjeveroistoku Slovačke).

### April/Travanj &ndash; Jun/Lipanj

* 8. 4. - Francesco Petrarca je ovenčan za pesnika laureata (pre njega je isto zvanje dobio Albertino Mussato, 1315, što su prvi slučajevi od antike).
* 30. 4. - Vojvoda Bretanje Ivan III. umire bez nasljednika. Njegov polubrat Jean de Montfort ističe pravo nasljedstva, u čemu ga podržavaju Englezi, dok francuski kralj podržava pokojnikovu sinovicu Jeanne de Penthièvre, čiji je muž Charles de Blois, sestrić francuskog kralja. Dolazi do Rata za bretonsko nasleđe, uključenog u Stogodišnji rat, nazvanog i Rat dve Žane, jer se i Montfortova supruga zvala Jeanne. 
* 19. 5. - Kurjakovići dogovorili s Mlečanima da će braniti Šibenik od svih neprijatelja - misli se na kneza Nelipića i njegovog sinovca Konstantina, gospodara Ključa, koji napadaju i Trogir.
* 2. 6. - David II se vraća u Škotsku nakon sedam godina u Francuskoj.
* 7. 6. - Umro Al-Nasir Muhammad, mamelučki sultan Egipta; nasleđuje ga sin Al-Mansur Abu Bakr, ali kratko.
* maj - 10. 6. - Peti carigradski sabor odobrava isihazam Grigorija Palame i osuđuje Varlaama Kalabrijskog - ovaj se vraća u Italiju, a njegovo gledište će braniti Grigorije Akindin. 
* 15. 6. - Umro je vizantijski car Andronik III Paleolog. Nasleđuje ga 9-togodišnji sin Jovan V, 
** za regenta je imenovan veliki domestik Jovan Kantakuzin. Protive mu se carica-majka Ana Savojska, koja je regent po tradiciji, patrijarh Jovan XIV i, potajno, mega duks, komandant mornarice, Aleksije Apokavk.

John V Palaiologos.jpg|Jovan V (odrastao)
Anna of Savoy.jpg|Ana Savojska
John VI Kantakouzenos (cropped).jpg| Jovan Kantakuzin
Alexios Apokaukos.jpg|Aleksije Apokavk


### Jul/Srpanj &ndash; Septembar/Rujan
* leto - Kralj Dušan je krenuo prema Solunu, srpski odredi su zauzeli neka mesta.
* jul - Bugarski vladar Ivan Aleksandar zahteva izručenje svog rođaka od Vizantije i preti ratom - protiv njega su poslati Umur Begovi Turci koji se iskrcavaju u delti Dunava i pljačkaju okolinu.
* jul - Turkomani su popalili Trapezunt i ubili mnogo ljudi. Nepopularna carica Irina Paleolog napušta presto, a 17-tog stiže njena zaova Ana Velika Komnina, pošto je napustila manastir (vlada do 1342). Međutim, 30-tog iz Carigrada stiže Anin stric Mihajlo, koji je ranije određen da se oženi Irinom. Anini saveznici ga sutradan zatvaraju (ali vladaće 1344-49).
* jul-avgust - Kantakuzen je na pohodu, kako bi se suočio sa srpskom invazijom i napadima saruhanskih Turaka na obale Trakije, u čemu ima uspeha. Peloponeski Latini iz Kneževine Ahaje izražavaju spremnost da se priključe Vizantiji.
* 5. 8. - Mamelučki emir, veledostojnik, Qawsun je zbacio sultana Al-Mansura Abu Bakra - postavlja dete Al-Ashraf Kujuka, kojemu je regent. Abu Bakr je pogubljen u novembru.
* avgust - Aleksije Apokavk je puštao Turke preko Dardanela, pokušao je oteti malog cara, ali mora pobeći svojoj kući u Epivatesu (dan. Selimpaša, 50&nbsp;km. zap. od Istanbula).
* 28. 8. - Kralj Kiličke Armenije Levon V je ubijen od svojih antizapadnih barona, čime je okončana hetumidska dinastija. Dogodine ga nasleđuje Konstantin II, iz dinastije Poitiers-Lusignan.
* 7. 9. - Francuski kralj priznaje Šarla od Bloa kao vojvodu Bretanje, koju trenutno drži Žan de Monfor.
* 11. 9. - Mletačko vijeće šalje posebnog izaslanika knezu Nelipiću da ga privoli na mir sa Šibenikom i Trogirom - bez uspjeha, sljedeća misija je u februaru.
* 15. 9. - Napuljski kralj Robert zauzima grad Milazzo na Siciliji.
* septembar - Jovan Kantakuzin je u ime carske vlade poslao izaslanike kralju Dušanu, koji su obnovili mir pod uslovima kao u vreme Andronika III.
* septembar - Kantakuzen se vratio u Carigrad, pomilovao je Apokavka i vratio ga na položaj.

### Oktobar/Listopad &ndash; Decembar/Prosinac
* oktobar - Građanski rat u Vizantiji (1341–1347): Pošto je Kantakuzen krenuo prema Moreji (Peloponezu), vaseljenski patrijarh ga smenjuje kao regenta, njegovi prijatelji i rođaci su zatvoreni ili prinuđeni na bekstvo.
* 26. 10. - Jovan Kantakuzin je proglašen za cara u Dimotici - u početku se smatra savladerem malog Jovana V, ali njegovi izaslanici su zatvoreni a on je ekskomuniciran. Bogati zemljoposednici podržavaju Kantakuzina a gradska merkantilna srednja klasa i siromašniji caricu-majku i patrijarha.
* 27. 10. - Stanovništvo proteruje aristokrate iz Jedrena, u korist patrijarha regenta - slično se narednih nedelja dešava širom Trakije i Makedonije. Bugarski vladar Ivan Aleksandar će pokušati da se umeša ali oterali su ga vizantijski Turci.
* 1. 11. - Grofica Margareta Tirolska nije pustila muža u njihov zamak. Pošto ga ni plemići nisu primili, napušta zemlju - Margareta se udaje već u februaru, što će izazvati bigamistički skandal i ekskomunikaciju.
* novembar - Rat u Bretanji: francuski princ Jean je zauzeo Nantes, predao mu se Jean de Montfort. Njegova supruga Jeanne de Flandre nastavlja borbu za njihovog malog sina.
* 19. 11. - Jovan V Paleolog je krunisan u Carigradu, kao odgovor na proglašenje Kantakuzina.
* decembar - Umro je veliki vojvoda Litvanije Gediminas, moguće da je ubijen; nasleđuje ga sin Jaunutis (do 1345).
* decembar, krajem - Mamelučki regent Qawsun je zbačen u pobuni emira i kairske rulje - An-Nasir Ahmad, Abu Bakrov brat, postaje sultan sledećeg meseca, a Qawsun je ubijen u aprilu.
* zima - 1341-42 - Sneg onemogućuje ratovanje u Vizantiji; guverner Soluna Teodor Sinaden je tajno za Kantakuzina, izgled da mu naginje i Hrelja, gospodar Strumice i doline Strume.

### Kroz godinu
* Dušanov veliki čelnik Jovan Oliver osnovao manastir Lesnovo (priprata crkve 1349, kada je i živopisana).
* Umro barski nadbiskup Guillaume Adam.
* Novi mačvanski ban je Dominik (do 1352), brat ranijeg bana Nikole. Dominik je od 1345-46 održao Mačvu nasuprot srpskih napada, proširio je na "Biograd i Golubac, kao i mnoga druga mjesta na jugu Save i Dunava"; takođe je u opustošene zemlje doveo nove naseljenike.
* Radoslav Šubić je krbavski biskup 1341-48.
* Celjski grofovi su dobili Celje u leno od cara Ludwiga IV, sa grofovskom titulom.
* Prvi spomen Otoka na Cetini.
* Umro je Özbeg Khan, vladar Zlatne Horde. Za naslednika slovi Tini Beg, ali on je na ratištu, tako da kao regent služi njegov brat Džani Beg, koji će dogodine i uzeti tron.
* Ibn Batutina putovanja: posle šest godina kod hirovitog delhijskog sultana, dobija priliku za odlazak - zadužen je za poslanstvo u Kinu, ali to se izjalovilo pa će boraviti na jugu Indije.
* Razorna poplava rijeke Perijar na jugu Indije zatvara drijevnu luku Muziris, zamjeniće je Kočin (prvi put pomenut u ranom 15. st.).
*  Magnus IV je doneo *Landslag*, prvi zakon koji se odnosi na celu Švedsku - seoske krajeve, za gradove će biti određeni *Stadslagen*.
*  Mansa Sulejman je zavladao Carstvom Mali (do oko 1360).

## Rođenja

* 1. 9. - Frederik IV, kralj Sicilije († 1377)
* Louis de Navarre, drački vojvoda († 1376)

## Smrti

* 22. 1. - Luj I. Burbonski (* 1279)
* 7. 6. - Al-Nasir Muhammad, mamelučki sultan Egipta (* 1285)
* 15. 6. - Andronik III Paleolog, vizantijski car (* 1297)
*  Mladen II Šubić, bivši hrvatski ban

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)